rejauldu/bengali-wikipedia huggingface dataset:
হিরণ্ময় বন্দ্যোপাধ্যায়   ( ৫ সেপ্টেম্বর ১৯০৬ - ১০ জুলাই ১৯৮৫) ছিলেন একজন ভারতীয় বাঙালি বেসামরিক আধিকারিক, শিক্ষাবিদ, লেখক এবং দার্শনিক। কলকাতার  রবীন্দ্রভারতী বিশ্ববিদ্যালয়ের প্রথম উপাচার্য ছিলেন তিনি।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৬৫,৮৬৬  জন্ম ও প্রারম্ভিক জীবন হিরণ্ময় বন্দ্যোপাধ্যায়ের জন্ম ১৯০৫ খ্রিস্টাব্দের ৫ সেপ্টেম্বর  ব্রিটিশ ভারতের রাজধানী কলকাতায়। পিতা মুরলীধর বন্দ্যোপাধ্যায়ও ছিলেন একজন শিক্ষাবিদ ও দার্শনিক। তার পৈতৃক নিবাস ছিল অবিভক্ত চব্বিশ পরগনা জেলার খাটুরা গ্রামে। হিরণ্ময় কলকাতার জগবন্ধু ইনস্টিটিউশন থেকে ১৯২২ খ্রিস্টাব্দে ম্যাট্রিকুলেশন এবং ১৯২৬ খ্রিস্টাব্দে প্রেসিডেন্সি কলেজ থেকে দর্শনশাস্ত্রে অনার্স সহ বি.এ পাশ করেন। ১৯২৭ খ্রিস্টাব্দে ভারতে অনুষ্ঠিত ভারতীয় সিভিল সার্ভিস পরীক্ষায় উত্তীর্ণ হয়ে  লন্ডন স্কুল অফ ইকোনমিক্সে ওরিয়েন্টাল স্টাডিজ-এ দু-বছর শিক্ষানবিশ থাকেন।  কর্মজীবন পরে দেশে ফিরে প্রশাসনিক কাজে মহকুমা শাসকের পদে যোগ দেন। তবে তার স্বাদেশিক মনোভাবের কারণে ব্রিটিশ শাসক বিচার বিভাগীয় শিক্ষন কেন্দ্রে স্থানান্তরিত করে। ১৯৩৪-৩৭ খ্রিস্টাব্দে তাকে judicature তথা জজিয়তির কাজে অবিভক্ত বাংলা ও অসমের বিভিন্ন জেলায় থাকতে হয়েছে। স্বাধীনতার পর তিনি উদ্বাস্তু পুনর্বাসন বিভাগের কমিশনার ও সচিব হিসাবে কাজ করেন। তারপর  পশ্চিমবঙ্গ সরকারের উন্নয়ন বিভাগের কমিশনার হন। রবীন্দ্র জন্মশতবর্ষে গৃহীত প্রস্তাব অনুসারে ১৯৬২ খ্রিস্টাব্দের রবীন্দ্রভারতী বিশ্ববিদ্যালয় প্রতিষ্ঠিত হলে, ওই বছরের ৮ মে তারিখে তিনি প্রথম উপাচার্য পদে নিযুক্ত হন। রবীন্দ্র-দর্শনে তা বিশেষ জ্ঞান ছিল। সাহিত্য, দর্শন ও অন্যান্য অনেক বিষয়ে তিনি গ্রন্থ রচনা করেছেন। তার রচিত উল্লেখযোগ্য গ্রন্থগুলি হল-  ঈশ্বরচন্দ্র বিদ্যাসাগর (১৯৫৯), সাহিত্য অকাদেমি   উপনিষদ ও রবীন্দ্রনাথ (১৯৫৯), নবপত্র প্রকাশন, কলকাতা  উপনিষদের দর্শন (১৯৬০), সাহিত্য সংসদ, কলকাতা  রবীন্দ্র-দর্শন (১৯৬২) সাহিত্য সংসদ, কলকাতা  দুই মনীষী (১৯৬৬), জিজ্ঞাসা, কলকাতা  রবীন্দ্র শিল্পতত্ত্ব  (১৯৭০) রবীন্দ্রভারতী বিশ্ববিদ্যালয, কলকাতা  উদ্বাস্তু (১৯৭০), দীপ প্রকাশন, কলকাতা   ভারতদূত রবীন্দ্রনাথ রবীন্দ্রভারতী বিশ্ববিদ্যালয়, কলকাতা   ডাঃ বিধানচন্দ্র রায়ের সান্নিধ্যে (১৯৮২) নবপত্র প্রকাশনা, কলকাতা  প্রসঙ্গ রামায়ণ (১৯৮৪) শশধর প্রকাশনা  রবীন্দ্র-দর্শন (১৯৬২) সাহিত্য সংসদ, কলকাতা  ঠাকুরবাড়ির কথা  বজ্রে তোমার বাজে বাঁশি  হাউ দাউ সিঙ্গেস্ট মাই মাস্টার  স্বামী বিবেকানন্দ অ্যান্ড ইন্ডিয়ান ন্যাশনালিজম প্রভৃতি।  জীবনাবসান হিরণ্ময় বন্দ্যোপাধ্যায় ১৯৮৫ খ্রিস্টাব্দের ১০ জুলাই কলকাতায় পরলোক গমন করেন।    তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:বাঙালি লেখক  বিষয়শ্রেণী:বাঙালি শিক্ষাবিদ বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
সুশ্রী দিব্যদর্শিনী প্রধান (; জন্ম ৮ই সেপ্টেম্বর ১৯৯৭) হলেন একজন ভারতীয় ক্রিকেটার যিনি ওড়িশা এবং ভেলোসিটির হয়ে খেলেন। তিনি একজন ডানহাতি অফ ব্রেক বোলার। দলে তিনি নিচের দিকে ব্যাট করেন। তিনি অনূর্ধ্ব - ২৩ মহিলা চ্যালেঞ্জার ট্রফিতে ইন্ডিয়া গ্রীন দলের নেতৃত্ব দিয়েছিলেন যেখানে ইন্ডিয়া গ্রীন দল টুর্নামেন্টের ফাইনালে পৌঁছেছিল।  ২০১৯ সালে, তিনি মহিলা টি-টোয়েন্টি চ্যালেঞ্জে ভেলোসিটির হয়ে খেলার জন্য নির্বাচিত হন। তিনি ঘরোয়া ভারতীয় ক্রিকেট প্রতিযোগিতায় ওড়িশা মহিলা অনুর্ধ্ব ২৩ দলের অধিনায়কও। তিনি ২০১৯ সালে এসিসি মহিলা উদীয়মান টিম এশিয়া কাপে ভারতের প্রতিনিধিত্ব করেছিলেন, যেখানে তিনি ভারতের পক্ষে সর্বোচ্চ উইকেট শিকারী ছিলেন।   প্রাথমিক জীবন  সুশ্রী দিব্যদর্শিনী প্রধান ১৯৯৭ সালের ৮ই অক্টোবর ওড়িশার ঢেঙ্কানালে জন্মগ্রহণ করেন। সাত বছর বয়সে, তিনি তাঁর আবাসিক কলোনিতে মজা করার জন্য ক্রিকেট খেলতে শুরু করেছিলেন।  যখন তিনি ১৫ বছর বয়সী হলেন, তখন তিনি ক্লাব প্রশিক্ষক খিরোদ বেহেরার অধীনে প্রশিক্ষণ শুরু করেন। খিরোদ তাঁকে ২০২১ সাল পর্যন্ত প্রশিক্ষণ দিয়েছেন। গ্রুপ জোনাল টুর্নামেন্টে দিব্যদর্শিনী তাঁর নিজ রাজ্য ওড়িশার প্রতিনিধিত্ব করা শুরু করেন। ক্রিকেট ছাড়াও জনপ্রিয় সিনেমা দেখা এবং অভিনয় তাঁর প্রিয় শখ। এমনকি তিনি 'কানা' নামে একটি ক্রিকেট ভিত্তিক তামিল ছবিতে অভিনয়ও করেছিলেন।   কর্মজীবন  সুশ্রী দিব্যদর্শিনী ২০১২ সাল থেকে তাঁর নিজ রাজ্য ওড়িশার প্রতিনিধিত্ব হয়ে খেলছেন। তিনি এখন সীমিত ওভারের ক্রিকেট টুর্নামেন্টে ওড়িশার মহিলা অনুর্ধ্ব ২৩ দলের অধিনায়কও।  ২০১১/১২ এবং ২০১২/১৩ মরশুমে ওড়িশা অনূর্ধ্ব-১৯-এর হয়ে খেলার পর, তিনি ২০১২ সালে আসামের বিরুদ্ধে তাঁর পূর্ণ অভিষেক করেন, সেই খেলায় তিনি ৯ রান করেন এবং একটি উইকেট নেন। দিব্যদর্শিনী ওড়িশার ক্রিকেট দলের নিয়মিত সদস্য হয়ে ওঠেন এবং ২০১৪ সালে ভারত ক-দলের হয়ে খেলা শুরু করেন। তাঁর সেরা বোলিং ৪৩ রানে ৫ উইকেট, ২০২০ সালের মার্চ মাসে, হরিয়ানার বিপক্ষে তিনি এই কৃতিত্ব অর্জন করেন। তিনি পূর্বাঞ্চল এবং ইন্ডিয়া গ্রিনের হয়েও খেলেছেন।  ২০১৯ সালে এসিসি উইমেনস ইমার্জিং টিমস এশিয়া কাপেও তিনি ভারতের হয়ে খেলেছিলেন।  দিব্যদর্শিনীকে ২০১৯ মহিলাদের টি-টোয়েন্টি চ্যালেঞ্জের আগে ভেলোসিটি স্কোয়াডের অংশ হিসাবে নির্বাচিত করা হয়েছিল। তিনি একটি ম্যাচ খেলেছিলেন, সেই খেলায় তিনি ওয়েস্ট ইন্ডিয়ান ব্যাটার স্ট্যাফানি টেলরকে আউট করেছিলেন। তাঁকে ২০২০ প্রতিযোগিতার জন্য ভেলোসিটি স্কোয়াডে রাখা হয়েছিল, এবং তিনি আবার একটি খেলায় খেলেছিলেন।   তথ্যসূত্র    বহিঃসংযোগ        বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ওড়িশা থেকে আগত ক্রিকেটার বিষয়শ্রেণী:ওড়িশার অভিনেত্রী বিষয়শ্রেণী:ওড়িশার নারী ক্রীড়াবিদ
উপজেলা হল একটি প্রশাসনিক বিভাগ যা সাধারণত জেলা থেকে আয়তনে ছোট এবং এটি জেলার ক্ষুদ্রতম অংশবিশেষ।   সমতুল্য   উপজেলা, যা বাংলাদেশের একটি প্রশাসনিক অঞ্চল  পূর্ব তিমুরের প্রশাসনিক অঞ্চল, যা পূর্বে পর্তুগিজ ভাষার  -  নামে পরিচিত ছিল  কেলুরাহান, যা ইন্দোনেশিয়ার প্রশাসনিক অঞ্চল  মুকিম, যা ব্রুনাই, ইন্দোনেশিয়া, মালয়েশিয়া এবং সিঙ্গাপুরের মফস্বল শহর এলাকা  নাহিয়া, যা ফিলিস্তিনের প্রশাসনিক অঞ্চল  টাম্বন, যা থাইল্যান্ডের একটি মফস্বল শহর এলাকা  তহশিল (তাহসিল, তালুকা বা তালুক নামেও পরিচিত), যা ভারতের একটি মফস্বল শহর এলাকা   অনুবাদ    চীনের উপ-জেলা (চীনা:街道), মূল চীন ভূখণ্ডে, যার আক্ষরিক অর্থ রাস্তা এবং পথ।   তথ্যসূত্র   বিষয়শ্রেণী:প্রশাসনিক বিভাগ বিষয়শ্রেণী:দেশের প্রশাসনিক উপবিভাগের ধরন
হাবিবপুর () ভারতের বিহার রাজ্যের ভাগলপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হাবিবপুর শহরের জনসংখ্যা হল ৯৩৬০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪০%। পুরুষদের মধ্যে সাক্ষরতার হার ৪৬% এবং নারীদের মধ্যে এই হার ৩৩%। সারা ভারতের সাক্ষরতার হার ৫৯.৫%, তার চাইতে হাবিবপুর এর সাক্ষরতার হার বেশি।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
সোতা কাওয়াসাকি (; জন্ম: ৩০ জুলাই ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানি ক্লাব কিয়োতো সাঙ্গা এবং জাপান জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৮ সালে, কাওয়াসাকি জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছেন।  প্রারম্ভিক জীবন সোতা কাওয়াসাকি ২০০১ সালের ৩০শে জুলাই তারিখে জাপানের ইয়ামানাশি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাওয়াসাকি জাপান অনূর্ধ্ব-১৮ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৮ সালে তিনি  জাপান অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। কাওয়াসাকি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত জাপান অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কিয়োতো সাঙ্গা ফুটবল ক্লাবের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ভঁতফোরেত কোফুর খেলোয়াড় বিষয়শ্রেণী:জাপানের অলিম্পিক ফুটবলার
রবীন্দ্রনাথ " রবিন " মুখার্জি (১২ নভেম্বর ১৯৪৩ - ১৪ মার্চ ২০০৯) একজন ক্রিকেটার ছিলেন যিনি ১৯৬৪ থেকে ১৯৮০ সাল পর্যন্ত ভারতের বেশ কয়েকটি দলের হয়ে প্রথম-শ্রেণীর ক্রিকেট খেলেছিলেন।  একজন উদ্বোধনী ব্যাটসম্যান, মুখার্জি ১৯৬৪-৬৫ সালে রেলওয়ের হয়ে জম্মু ও কাশ্মীরের বিরুদ্ধে তার প্রথম প্রথম-শ্রেণীর ম্যাচ খেলেন, দ্বিতীয় ইনিংসে তার অধিনায়ক ঘোষণা করার আগে অপরাজিত ৯০ রান করেন। তিনি বাংলায় চলে আসেন, এবং ১৯৬৬-৬৭ সালে, দলের হয়ে তার প্রথম উপস্থিতিতে, তিনি বিহারের বিরুদ্ধে ১১১ রান করেন। ১৯৬৭-৬৮ সালে, মইন-উদ-দৌলা গোল্ড কাপ টুর্নামেন্টে স্টেট ব্যাঙ্ক অফ ইন্ডিয়ার হয়ে তার প্রথম উপস্থিতিতে, তিনি হনুমন্ত সিংয়ের সাথে তৃতীয় উইকেটে ২৩৩ রান করে ২৬০ মিনিটে ১৮৩ রান করেন।  তিনি ১৯৬৯ সালে বিহারে চলে আসেন। ১৯৭০-৭১ সালে তিনি রঞ্জি ট্রফিতে ৪৮.০০ এ ২৮৮ রান করেছিলেন কারণ বিহার তৃতীয়বারের মতো সেমিফাইনালে উঠেছিল। তিনি ৫৮ করেন, ম্যাচের ৩০ ওভারের একমাত্র স্কোর, কারণ বিহার আসামকে এক ইনিংসে পরাজিত করে, তারপর ৫৩ যখন বিহার ফাইনালে যাওয়ার জন্য বাংলার উপর প্রথম ইনিংসে লিড পায়। কোয়ার্টার ফাইনালে মহীশূরের বিপক্ষে তিনি ১৩০ রান করে বিহারকে প্রথম ইনিংসে দুই রানের লিড এবং সেমিফাইনালে জায়গা করতে সাহায্য করে, যা তারা পাঞ্জাবের কাছে হেরে যায়। তিনি ১৯৭৭-৭৮ সাল পর্যন্ত বিহারের হয়ে নিয়মিত খেলা চালিয়ে যান। পরে তিনি বাংলার নির্বাচক এবং পূর্বাঞ্চলের পিচের প্রধান কিউরেটর হিসেবে দায়িত্ব পালন করেন।  তিনি রাজা মুখার্জির সাথে সম্পর্কিত ছিলেন না, যিনি ১৯৬০ এবং ১৯৭০ এর দশকের শেষদিকে বাংলার হয়ে ব্যাটসম্যান হিসেবে খেলেছিলেন। তারা ১৯৬৭-৬৮ সালে একসাথে ব্যাটিং শুরু করেছিল, তাদের প্রথম জুটিতে প্রথম উইকেটে ১১২ রান করেছিল।   তথ্যসূত্র    বহিঃসংযোগ     বিষয়শ্রেণী:স্টেট ব্যাংক অব ইন্ডিয়ার ক্রিকেটার বিষয়শ্রেণী:বাংলার ক্রিকেটার বিষয়শ্রেণী:রেলওয়েজের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:বিহারের ক্রিকেটার বিষয়শ্রেণী:কলকাতা থেকে আগত ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:২০০৯-এ মৃত্যু বিষয়শ্রেণী:১৯৪৩-এ জন্ম
মাইকেল জেরাল্ড টাইসন (জন্ম: ৩০ জুন, ১৯৬৬) একজন পেশাদার বক্সিং খেলোয়াড়। ব্যক্তিজীবনে তিনি বহু বিতর্ক-বিবাদে জড়িয়েছেন। বর্তমানে তিনি অবসর নিয়েছেন। তার শিশু ডাইনামাঈ আয়রন মাইক''"Mike Tyson Goes Bollywood"  - CBC News, 13 April 2007 জাতীয় ডাক নাম আছে।   জীবনী  মাইক টাইসন ১৯৬৬ সালের ৩০শে জুন জন্ম গ্রহণ করেন। তিনি ব্রুকলিনে জন্মান।৬ই মার্চ ১৯৮৫তে টাইসনের অভিষেক হয়। ১৯৯২ সালে ধর্ষণ কেলেঙ্কারিতে কারাদন্ডে দণ্ডিত হন।Muscatine, Alison., Tyson Found Guilty of Rape, Two Other Charges , The Washington Post via MIT-The Tech, 1992-02-11, Retrieved on 2007-03-11. এরপর তিনি ইসলাম ধর্মে ধর্মান্তরিত হন।  "আমি তখন সাত বছরের বালক৷ ব্রুকলিনের রাস্তা থেকে আমাকে তুলে নিয়ে গিয়ে এক অপরিচিত বৃদ্ধ যৌন নির্যাতন করেছিল৷" বক্তা বিখ্যাত হেভিওয়েট বক্সার মাইক টাইসন! শুক্রবার সিরিয়াস এক্সএম রেডিওয়ে একটি সাক্ষাত্কারে ছেলেবেলার কিছু দুঃস্বপ্নের মুহূর্তের কথা অকপটভাবে বললেন মার্কিন কিংবদন্তি বক্সার৷ জানিয়েছেন, "ওই বৃদ্ধকে আর কখনও দেখিনি৷ সেই ঘটনার পরে দৌড়ে পালিয়ে এসেছিলাম৷ ঘটনাটি আমাকে কুড়েকুড়ে খাচ্ছিল৷ লজ্জা পাইনি তবু বাড়ির কাউকে বলতে পারিনি এ কথা৷" ৪৮ বছরের টাইসনের এই বিস্ফোরক মন্তব্যের পর কিছুক্ষণ স্তব্ধ হয়ে গিয়েছিলেন সঞ্চালক ওপি এবং জিম নরটন৷ এই ঘটনার পর কী তার জীবনে আমূল কোনও পরিবর্তন হয়েছিল? টাইসনের জবাব, "কিছুটা প্রভাব পড়েছিল৷ তবে জীবন পরিবর্তন হয়ে গিয়েছিল এমন বলা ঠিক হবে না৷" বক্সিং রিং দাপিয়ে বেড়ানোর আগে ছোটবেলা যে মোটেই সুখকর ছিল না সে কথাও সাক্ষাত্কারে জানিয়েছেন টাইসন, "আমার বাবা কে জানি না৷ জন্ম শংসাপত্রে বাবার নামের জায়গায় লেখা রয়েছে পারসেল টাইসন৷ তাঁকে কোনওদিন দেখিনি৷ পরে মা লোরা মে জানিয়েছিলেন বাবার নাম জিমি কার্লি ক্রিকপ্যাট্রিক৷ তাঁকে আমাদের বাড়িতে খুব কম দেখেছি৷" সাত বছর বয়সে যৌন নিগ্রহের শিকার হওয়ার পর জীবনে পরপর কয়েকটা ঘটনা এক ধাক্কায় তাকে বিপথগামী করেছিল৷ তখনই মা কাজ হারায়৷ দারিদ্রের কারণে অপরাধ জগতে ভিড়তে দেরি হয়নি টাইসনের৷ জানলা দিয়ে হাত গলিয়ে লোকের বাড়ি থেকে চুরি করতেন৷ পুলিশের কাছে ধরা পড়ে মার খান৷ মা জানতে পেরে আরও মেরেছিলেন৷ কিংবদন্তি বক্সার মহম্মদ আলির জীবনীমূলক ছবি ‘দ্য গ্রেটেস্ট' দেখে মুগ্ধ হয়েছিলেন টাইসন৷ সিনেমার শেষে সেদিন মঞ্চে হাজির হয়েছিলেন স্বয়ং মহম্মদ আলি৷ তাঁকে দেখেই ছোট্ট টাইসন ঠিক করে ফেলেছিলেন মহম্মদ আলির মতো হতে হবে৷ "আসলে আমি কিন্তু বক্সার হতে চাইনি৷ ‘গ্রেট' হতে চেয়েছিলাম৷" স্বীকারোক্তি টাইসনের৷ আটের দশক থেকে হেভিওয়েট বক্সিংয়ে বহুবার বিশ্ব চ্যাম্পিয়ন হয়েছেন টাইসন৷ ১৯৯২ সালে এক কিশোরী ‘বিউটি কুইন'কে ধর্ষণের অভিযোগে তিন বছর জেলেও কাটিয়েছিলেন৷   তথ্যসূত্র   বিষয়শ্রেণী:ইসলামে ধর্মান্তরিত বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুষ্টিযোদ্ধা বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:মার্কিন আত্মজীবনীকার বিষয়শ্রেণী:ডাব্লিউডাব্লিউই হল অব ফেমে প্রবেশকারী বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:আফ্রিকান-মার্কিন পুরুষ পেশাদার কুস্তিগির বিষয়শ্রেণী:মার্কিন পুরুষ মুষ্টিযোদ্ধা বিষয়শ্রেণী:মার্কিন পুরুষ অপরাধী বিষয়শ্রেণী:মার্কিন কণ্ঠাভিনেতা বিষয়শ্রেণী:ধর্ষণের দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন বন্দী ও আটক বিষয়শ্রেণী:ডোপিং মামলায় মার্কিন ক্রীড়াবিদ বিষয়শ্রেণী:নেভাডার মুসলিম বিষয়শ্রেণী:নিউ ইয়র্ক (অঙ্গরাজ্যের) মুসলিম বিষয়শ্রেণী:ব্রুকলিনের অপরাধী
কলাগাছিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামণ্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির।   আটচালা শিবমন্দির  আনুমানিক ঊনবিংশ শতাব্দীর প্রথমার্ধে নির্মিত কলাগাছিয়ার আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৩ ফুট ৪ ইঞ্চি X ২৩ ফুট ১ ইঞ্চি মাপের ভিত্তিভূমির ওপর প্রতিষ্ঠিত মন্দিরটির মাপ ১৯ ফুট ২ ইঞ্চি X ১৫ ফুট ৪ ইঞ্চি এবং উচ্চতা প্রায় ৩০ ফুট। গর্ভগৃহের প্রভেশদ্বারের খিলানের ওপর জ্যামিতিক নকশাযুক্ত টালির কাজ রয়েছে। মন্দির নির্মাণে ৭.৮ ইঞ্চি X ৩.৫ ইঞ্চি X ০.৯ ইঞ্চি মাপের পাতলা ইট ব্যবহৃত হয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
হোরেন সিং বে আসাম রাজ্যের একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে আসামের স্বায়ত্তশাসিত জেলা থেকে ভারতের সংসদের নিম্নকক্ষ লোকসভায় নির্বাচিত হন।  হোরেন সিং বে আসামের কার্বি অ্যাংলং স্বায়ত্তশাসিত জেলায় স্বায়ত্তশাসিত রাজ্যের জন্য কার্বি জাতীয়তাবাদী আন্দোলনের প্রাক্তন নেতা। তিনি এখন বিচ্ছিন্ন ইউনাইটেড পিপলস ডেমোক্রেটিক সলিডারিটি (ইউপিডিএস) এর সাবেক নেতা।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:সপ্তদশ লোকসভার সদস্য বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:কার্বি আংলং জেলার ব্যক্তি বিষয়শ্রেণী:আসামের লোকসভা সদস্য বিষয়শ্রেণী:জীবিত ব্যক্তি
আর. কনকরাজ একজন ভারতীয় রাজনীতিবিদ ছিলেন যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় সুলুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২১ মার্চ হৃদযন্ত্রের ক্রিয়া বন্ধ হয়ে মৃত্যুবরণ করেন।   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:২০১৯-এ মৃত্যু বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:১৯৫৫-এ জন্ম বিষয়শ্রেণী:তামিলনাড়ু বিধানসভার সদস্য ২০১৬-২০২১
মাসাই ফুটবল ফেডারেশন (; এছাড়াও মাসাই ফুটবল অ্যাসোসিয়েশন এবং সংক্ষেপে এমএফএফ নামে পরিচিত) হচ্ছে কেনিয়া এবং তানজানিয়ার মাসাইয়ের ফুটবলের নিয়ন্ত্রক সংস্থা। এই সংস্থাটি ২০০৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর কেনিয়ার কিসেরিয়ানে অবস্থিত।  এই সংস্থাটি পুরুষ দলের পাশাপাশি ঘরোয়া ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে মাসাই ফুটবল ফেডারেশনের সভাপতির দায়িত্ব পালন করছেন গডফ্রি ওলে এনতাপাতিয়া।  তথ্যসূত্র  বহিঃসংযোগ     বিষয়শ্রেণী:মাসাই ফুটবল ফেডারেশন বিষয়শ্রেণী:২০০৬-এ কেনিয়া প্রতিষ্ঠিত বিষয়শ্রেণী:২০০৬-এ প্রতিষ্ঠিত ক্রীড়া সংস্থা বিষয়শ্রেণী:কেনিয়ার ক্রীড়া নিয়ন্ত্রণ সংস্থা বিষয়শ্রেণী:কেনিয়ার ফুটবল পরিচালনা পরিষদ
ব্যবহার  প্যারামিটার: সংখ্যা (১-২১৪) দ্বারা অনুসরণ করে  |uni=      #Unicode codepoint  |meaning=  #meaning of the radical (e.g. one, teeth, water, ice)  |pny=      #Pinyin  |bopo=     #Bopomofo  |gr=       #Gwoyeu Romatzyh  |wade=     #Wade–Giles  |jyutping= #Jyutping  |yale=     #Cantonese Yale  |hi=       #Hiragana  |kanji=    #Kanji  |hang=     #Hangul  |hanja=    #Sino-Korean  |preceded_by  =  |followed_by  =   উদাহরণ   <nowiki> {{তথ্যছক কাংজি বুশৌ|211 |uni=      9F52 |meaning=  teeth |pny=      chǐ |bopo=     ㄔˇ |gr=       chyy |wade=     chʻih<sup>3</sup> |jyutping= ci2 |yale=     chi2 |hi=       シ shi<br/>は ha |kanji=    歯偏 hahen |hang=     이 i |hanja=    치 chi }} </nowiki>   আরও দেখুন   কাংজি বুশৌ কাংজি বুশৌ বিষয়শ্রেণী:লিখন পদ্ধতি টেমপ্লেট
এমএফএফ ফুটবল সেন্টার ( মঙ্গোলিয়ার উলানবাটরের একটি স্টেডিয়াম।   সংক্ষিপ্ত বিবরণ  এটি ফুটবল ম্যাচের জন্য ব্যবহৃত হয় এবং এর একটি কৃত্রিম খেলার পৃষ্ঠ রয়েছে।  ফুটবল সেন্টারে নতুন প্রসারিত ৫,০০০ আসনের স্টেডিয়ামটি অক্টোবর ২০১৩ সালে খোলা হয়েছিল।  এটি এএফসি চ্যালেঞ্জ কাপ এবং ২০১৪ ফিফা বিশ্বকাপের জন্য মঙ্গোলিয়ার বাছাইপর্বের প্রচারণার আয়োজন করেছিল।  ২০২২ সালের সেপ্টেম্বরে, ১১০ মিটার x ৭৩ মিটার ক্ষেত্রটি রাবারের পরিবর্তে ফোম, বালি এবং কর্ক মিশ্রণ ব্যবহার করে পুনরুত্থিত হয়েছিল, এটি একটি প্রক্রিয়া যা ফিফা দ্বারা নতুন অনুমোদিত হয়েছিল। স্টেডিয়ামটি সম্পূর্ণরূপে পুনর্ব্যবহারযোগ্য পৃষ্ঠের বৈশিষ্ট্যযুক্ত দেশের প্রথম হয়ে উঠেছে।   তথ্যসূত্র   বিষয়শ্রেণী:উলানবাটরে ফুটবল মাঠ বিষয়শ্রেণী:জাতীয় ফুটবল একাডেমি
মহাস্থানগড় প্রত্নতাত্ত্বিক জাদুঘর ১৯৬৭ সালে করতোয়া নদীর কিনারা ও মহাস্থানগড়ের টিলা সংলগ্ন এলাকায় প্রতিষ্ঠা করা হয়। মহাস্থানগড়ের ইতিহাস ও ঐতিহ্যের গুরুত্ব উপলব্ধি করে এই প্রত্নতাত্ত্বিক জাদুঘরের উদ্যোগ নেয়া হয়। পরে বাংলাদেশ সরকারের সংস্কৃতি মন্ত্রণালয় সেটি দেখাশোনা করার উদ্যোগ নেয়।   নিদর্শনসমূহ  উত্তর অঞ্চলের ঐতিহাসিক স্থানগুলো মহাস্থানগড়, দিনাজপুর, পাহাড়পুর, শেরপুর, রানী ভবানীপুর এলাকা থেকে বিভিন্ন সময়ে উদ্ধার করা প্রাচীন সামগ্রী ধীরে ধীরে জাদুঘরে শোভা পেতে থাকে। হাজার হাজার বছর আগের সোনা, রুপা, লোহা, ব্রোঞ্জ, পাথর, কাঁসাসহ বিভিন্ন মূল্যবান ধাতব পদার্থ ও পোড়ামাটির তৈরি মূর্তি, আত্মরক্ষার জন্য ধারালো অস্ত্র, নিত্যপ্রয়োজনীয় জিনিসপত্র ইত্যাদি সামগ্রী শোভাবর্ধন করে মহাস্থানগড় জাদুঘরের।   সংগ্রহ  thumb|জাদুঘরের মূল প্রবেশপথ জাদুঘরে মহাস্থানগড় ও আশপাশের অঞ্চল থেকে সংগ্রহ করা অসংখ্য প্রত্নবস্তুর   নমুনা রয়েছে। মৌর্য, গুপ্ত, পাল ও অন্যান্য রাজবংশের অসংখ্য স্মৃতিচিহ্ন এখানে যত্নের সঙ্গে সংরক্ষিত আছে। জাদুঘরে বেশ পুরানো মাটির মূর্তি, বাসনপত্র, স্বর্ণবস্তু, ব্রোঞ্জের সামগ্রী, কালো পাথরের মূর্তি, বেলে পাথরের মূর্তি, মাটি দিয়ে তৈরি খোদাই করা ইট, বিভিন্ন শিলালিপি, মাটি ও অন্যান্য ধাতুর তৈরি বোতাম, কানের ফুল, নাক ফুল, মূল্যবান পাথর, মার্বেল, পোড়া মাটির পুতুল, খেলনা, নানা ধরনের প্রাচীন অলংকারসহ বহু প্রাচীন ও মূল্যবান নিদর্শন রয়েছে।  এছাড়া জাদুঘরের অভ্যন্তরে সংরক্ষরণ করা রয়েছে বিভিন্ন সময়ের সাক্ষ্য বহন করা পোড়া মাটি ও দামি পাথরের একাধিক মূর্তি, শিলালিপি, অলংকার ও ধাতব সামগ্রী। এগুলোর মধ্যে উল্লে¬খযোগ্য কয়েকটি হলো খ্রিস্টপূর্ব পঞ্চম শতকের পোড়ামাটির দণ্ডয়িমান মূর্তি, ৭ম থেকে ১১শ শতকের পোড়ামাটির দ্রব্য, ১৫শ শতকের আরবি শিলালিপি, ১৮শ শতকের মূল্যবান মার্বেল পাথরের গণেশ, ১১শ শতকের বিঞ্চু, ১২শ শতকের ব্রহ্ম, ৮ম-১২শ শতকের স্বর্ণ ও রৌপ্য মুদ্রা, ৮ম থেকে ১০ম শতকের অলংকৃত মাটির বল, ৯ম এবং ১০ শতকের অষ্ট ধাতু নির্মিত বালা, বিভিন্ন সময়ের লৌহ নির্মিত দ্রব্যাদি, ১১শ শতকের কালো পাথরের অম্বিকা, ১০ম ও ১১শ শতকের পোড়া মাটির ফলক, ৭ম থেকে ৯ম শতকের বিভিন্ন আকারের ব্রোঞ্জের মূর্তি, চতুর্থ ও পঞ্চম শতকের পোড়ামাটির মূর্তির অংশবিশেষ প্রভৃতি।   অবকাঠামো  জাদুঘরের প্রদর্শন কক্ষের বাইরে রয়েছে সুদৃশ্য বাগান। নানা রঙের ফুল ও ফল গাছের সমারোহ সেখানে। বাইরের চত্বরেও রাখা হয়েছে বেশকিছু প্রত্নতাত্ত্বিক নমুনা। দেশের বিভিন্ন এলাকা থেকে স্কুল, কলেজ, মাদ্রাসা, বিশ্ববিদ্যালয়ের শিক্ষার্থী, শিক্ষক, গবেষক, বিশেষজ্ঞরা শিক্ষা সফরের জন্য এখানে আসেন। আগতদের জন্য মহাস্থানগড়ের টিলাসংলগ্ন আম বাগানে গড়ে তোলা হয়েছে পিকনিক স্পট। থাম্ব|বাগান ও মূল ভবন   দর্শনের সময়  এ জাদুঘরের গ্রীষ্মকালীন সময়সূচী হলো বেলা ১০টা থেকে সন্ধ্যা ৬টা পর্যন্ত। দুপুর ১টা থেকে ত্রিশ মিনিট মধ্যাহ্ন বিরতি। আর শীত কালীন সময়সূচী হলো সকাল ৯টা থেকে বিকেল ৫টা পর্যন্ত খোলা। দুপুর ১টা থেকে ৩০ মিনিট মধ্যাহ্ন বিরতি। মহাস্থানগড় জাদুঘর সপ্তাহের রোববার পূর্ণ দিবস, সোমবার অর্ধ দিবস এবং সরকারি ছুটির দিনগুলোতে বন্ধ থাকে।   চিত্রশালা    আরও দেখুন   নাটোর রাজবাড়ী  বরেন্দ্র গবেষণা জাদুঘর  মোহাম্মদ আলী প্যালেস মিউজিয়াম  বাংলাদেশের জাদুঘরের তালিকা   তথ্যসূত্র    বহিঃসংযোগ   বিষয়শ্রেণী:রাজশাহী বিভাগের জাদুঘর বিষয়শ্রেণী:বগুড়া জেলার দর্শনীয় স্থান বিষয়শ্রেণী:বাংলাদেশের প্রত্নতাত্ত্বিক জাদুঘর
খাসপুকুরিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি 	২২.৫৬ বর্গকিমি (৮.৭১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০০০  জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১১টি।  গ্রামসমূহ  রেহাই আর মাশুকা  বৈন্যা  বিরমাশুকা  বীরবাউনিয়া  চর কোদালিয়া পূব  চর কোদালিয়া পশ্চিম  দেলদারপুর  খাষদেলদারপুর (১)   খাষদেলদারপুর (২)  এলাজ আর মাশুকিয়া  দুপুলিয়া  পুকুটিয়া  এয়াজি  এয়াজি গয়নাকান্দি  এয়াজি কাঠালি  এয়াজি শিংগুলিয়া  আর মাশুকিয়া  শাকপাল  মিটায়ানী  খাষপুকুলিয়া উত্তর  খাষপুকুলিয়া দক্ষিণ  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:চৌহালী উপজেলার ইউনিয়ন
কাশীপুর হাসেমিয়া উচ্চ বিদ্যালয় বাংলাদেশের দক্ষিণ-পূর্বাঞ্চলের কুমিল্লা জেলার, হোমনা উপজেলায়, ভাষানিয়া ইউনিয়ন এর কাশীপুর বাজারে অবস্থিত একটি মাধ্যমিক বিদ্যালয়। এটি ১৯৭১ সালে প্রতিষ্ঠিত হয়েছিল। বিষয়শ্রেণী:কুমিল্লা জেলার বিদ্যালয় বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান   ইতিহাস ১৯৭১ সালে কাশীপুর হাসেমিয়া উচ্চ বিদ্যালয়  নামে এই বিদ্যালয় তার কার্যক্রম শুরু হয়।এর প্রতিষ্ঠাতা হাজী মোহাম্মদ আবুল হাশেম।     ফলাফল    এস.এস.সি -২০২০ সালে পাসের হার- পাশ-৮৪.১৮% জিপিএ-৫-০৬ জন,  এস.এস.সি -২০২৩ সালে পাসের হার- পাশ-৭১.৭৪% জিপিএ৫-০৪ জন   তথ্যসূত্র
বজ্রাঙ্গাসুর বা বজ্রনাক বা বজ্রনাগাসুর হল হিন্দু পুরাণে এক শক্তিশালী অসুর ছিল। পুরাণ অনুসারে, তিনি ঋষি কশ্যপ ও দিতির সন্তান। দিতি, অসুরদের মা হয়ে দেবতাদের হাতে তার সন্তানদের মৃত্যুর প্রতিশোধ চেয়েছিলেন। কথিত আছে যে দিতি দশ হাজার বছর ধরে কঠোর তপস্যা সহ্য করেছিলেন বরের বিনিময়ে যা তাকে এক সন্তান দিয়েছিল যে দেবতাদের হত্যা করবে। কশ্যপ তার ইচ্ছা মঞ্জুর করেন এবং তারা বজ্রনাককে জন্ম দেন, যার দেহ ছিল ইন্দ্রের অস্ত্র বজ্রের মতো। বজ্রাঙ্গাসুরের পুত্র হল তারকাসুর।  তথ্যসূত্র  বিষয়শ্রেণী:অসুর বিষয়শ্রেণী:দৈত্য বিষয়শ্রেণী:রাক্ষস বিষয়শ্রেণী:হিন্দু পৌরাণিক চরিত্র বিষয়শ্রেণী:হিন্দু পুরাণ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  রিয়াজ (আলাপ) ১৬:২৭, ১ সেপ্টেম্বর ২০২১ (ইউটিসি) জমির উদ্দিন পারভেজ   – (অপসারণের প্রস্তাবনা দেখুনলগ দেখুন) () উল্লেখযোগ্যতার নীতিমালা অনুসারে উল্লেখযোগ্য ব্যক্তি নন, একাধিকবার অপসারণ করা হয়েছে। বার বার তৈরি হচ্ছে বিধায় অপসারণ প্রস্তাবনায় আনা হলো —শাকিল (আলাপ · অবদান) ১৯:৪৮, ৩১ আগস্ট ২০২১ (ইউটিসি)   দ্রুত অপসারণ করুন। — Meghmollar2017 • আলাপ • ০৯:১৭, ১ সেপ্টেম্বর ২০২১ (ইউটিসি)  দ্রুত অপসারণ করা হোক। — ইয়াহিয়া (আলাপ • অবদান) - ১০:০৬, ১ সেপ্টেম্বর ২০২১ (ইউটিসি)  ।— সজল রানা   আলাপ ১৬:২২, ১ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।